open-index/open-wikipedia-markdown huggingface dataset:
Baozhusi vannkraftverk

**Baozhusi vannkraftverk** er en demning med vannkraftverk ved Guangyuan, og demmer opp Bailong som er ei nordlig sideelv til Yangtze, helt nord i provinsen Sichuan, Kina. Arbeidet med demningen ferdigstilt i 1995 og da hadde vannkraftverket en produksjonskapasitet på 700 MW, men denne er siden utvidet til 2.000 MW. Operatør er selskapet Dongfang Electric Company.

Demningen er en betong gravitasjonsdam som er 132 meter høy og 524 meter lang.

## Se også
*Liste over verdens største vannkraftverk

## Eksterne lenker
* Hydropower Projects. DongFang Electric Co (2002). Besøkt 16. juni 2010
Tiansheng Qiao vannkraftverk

**Tiansheng Qiao vannkraftverk** (Tianshengqiao) er et kompleks av en hoveddemning og en mindre demning, samt to vannkraftverk i vassdraget Nanpan – en kildeelv til Perlefloden og grenseelv mellom provinsene Guizhou og Guangxi, i det sentral-sørlige Kina. Demningen ligger på grensen mellom Anlong (Guizhou) og Longlin (Guangxi). 

Anlegget har to demninger og to vannkraftverk knyttet til et reservoar i elva Anlong – ei sideelv til Nanpanjiang:
***Tiansheng Qiao I** ble påbegynt i 1991 og ferdigstilt i år 1998 med en installert effekt på 1.225 MW fordelt på 4 like store turbiner. Demningen er 178 meter høy og 1.104 meter lang, og er en betongdekket steinfyllingsdam (CFRD).
***Tiansheng Qiao II** er en vannkraftstasjon som ligger 7 km lengre nede i elva, i nordøst, og som også er knyttet til Tiansheng Qiao I-demningen. Anlegget har en installert effekt på 1.320 MW fordelt på 6 like store turbiner. En mindre gravitasjonsdam  i stein med betongdekke (RCC) hører også til dette anlegget – denne Tiansheng Qiao II-demningen er 55 – 61, meter høy og 471 meter lang.

## Se også
*Liste over verdens største vannkraftverk

## Eksterne lenker
* Power and Energy. China National Technology Import & Export Corp. (2004) Besøkt 16. juni 2010. 
* Tianshengqiao 1 – ChinCold. Besøkt 11. september 2010.
* Beskrivelse hos Industcards – med foto. Besøkt 27. desember 2011.
* Roller Compacted Concrete Dams - Spancold, Chincold, 2003, side 17. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
* China's highest CFRD's – China Comittee on Large Dams (Chincold). Besøkt 10. januar 2012.
Shisan Ling vannkraftverk

**Shisan Ling vannkraftverk** (Shisanling) er et vannkraftverk knyttet til den vesle Wenyu-elv som renner ut i den støre elva Beiyun. Anleggene ligger i Changping fylke, vest i hovedstadsprovinsen Beijing, i det nordlige Kina. Anlegget ble påbegynt i 1975 og ferdigstilt i år 1997, med en installert effekt på 800 MW etter senere utvidelser.

Dette er et såkalt pumpekraftverk med to vannreservoar fordelt på to demninger, og 4 reverserbare turbiner, som sender vannmasser mellom et nedre og øvre vannmagasin. Shisanling-demningen som skaper nedre reservoar fantes før kraftverket ble utbygd, og er 29 meter høy og 627 meter lang. Øvre reservoar er kunstig og anlagt på Mangfjellet. Demningen som skaper dette øvre reservoaret er 75 meter høy og 550 meter lang.

## Se også
*Liste over verdens største vannkraftverk

## Eksterne lenker
* *[https://web.archive.org/web/20110905192946/http://www.chincold.org.cn/news/li080321-10-Shisanling.pdf Shisanling_Pumped Storage Power Station]*. Chinese National Committee on Large Dams. Besøkt 2. januar 2012.
* Power and Energy. China National Technology Import & Export Corp. (2004). Besøkt 16. juni 2010.
* Hydropower '97 - Einar Broch, *Google Books*.
Yeywa-demningen

**Yeywa-demningen**, også kjent som *Myitwge* , er en demning med vannkraftverk under utvikling i elva Myitwge – ei sideelv til Irrawaddy – i Myanmar (Burma). Kraftverket har en installert produksjonseffekt på 718-790 MW, og anlegget stod ferdigbygget i 2010.

## Se også
*Liste over verdens største vannkraftverk

## Referanser


## Kilder
*Yeywa Hydropower Project, an Overview
Shuikou-demningen

**Shuikou-demningen** (Suikou) er en demning med vannkraftverk i provinsen Fujian, i elva Minjiang i det østlige Kina. Arbeidet med demningen ble påbegynt i 1987, og da den var ferdigstilt i 1996 hadde vannkraftverket en produksjonskapasitet på 1400 MW. Det er inntil 4,95 TWh årsproduksjon av elektrisk kraft fra anlegget. Operatør er selskapet FSPG. 

Demningen er en betongdekket steinfylt gravitasjonsdam som er 101 meter høy og 783-791 meter lang, og skaper Shuikou-reservoaret. Den brukes også for flomkontroll og irrigasjon i landbruket.

## Se også
*Liste over verdens største vannkraftverk

## Eksterne lenker
* Hydropower Projects. DongFang Electric Co (2002). Besøkt 16. juni 2010
* MD&A database over RCC betongdemninger, Kina - besøkt 8. januar 2012.
Zarnowiec vannkraftverk

**Zarnowiec vannkraftverk** er et vannkraftverk (pumpekraftverk) som demmer opp Zarnowiecsjøen i Polen. Kraftverket har en installert produksjonseffekt på 680 MW, og anlegget stod ferdigbygget i 1983.

## Se også
*Liste over verdens største vannkraftverk

## Eksterne lenker
Alto Lindoso-demningen

**Alto Lindoso-demningen** er et vannkraftverk som demmer opp elva Lima i Portugal. Kraftverket har en installert produksjonseffekt på 630 MW, og anlegget stod ferdigbygget i 1992. 

## Se også
* Liste over verdens største vannkraftverk

## Eksterne lenker
*
Votkinsk vannkraftverk

**Votkinsk vannkraftverk** (*Votkinskaja GES*) er et vannkraftverk som demmer opp elva Kama i Russland. Kraftverket har en installert produksjonseffekt på 1.085 MW.

## Se også
*Liste over verdens største vannkraftverk

## Eksterne lenker
*
Shweli-demningen

**Shweli-demningen**, også kjent som *Ruili* , er en demning med vannkraftverk under utvikling i elva Shweli (Long Jiang) – ei sideelv til Irrawaddy – i Myanmar (Burma). Kraftverket har en installert produksjonseffekt på 600 MW, og anlegget står etter planen ferdigbygget i 2011, etter fem års byggearbeider. 

Demningen er 47 meter høy. Den er bygget ut med kinesisk bistand. Om lag 140 km lengre oppe i samme elv, når man kommer over på kinesisk side i Yunnan, ligger Longjiang-demningen. 

## Se også
*Liste over verdens største vannkraftverk

## Eksterne lenker
* High & Dry – virkningen av Kinas Longjiang-demning. Besøkt 10. januar 2012.
Mianhuatan-demningen

**Mianhuatan-demningen** er en demning med vannkraftverk i elva Tingjiang, provinsen Fujian, i det østlige Kina. Da anlegget var ferdigstilt hadde vannkraftverket en produksjonskapasitet på 600 MW, fordelt på 4 like store turbiner.

Demningen som regulerer elva er en betong gravitasjonsdam (RCC) som er 113 meter høy og 309 meter lang. Reservoaret er på 64 km². 

## Se også
*Liste over verdens største vannkraftverk

## Eksterne lenker
* Hydropower Projects. DongFang Electric Co (2002). Besøkt 16. juni 2010
* Roller Compacted Concrete Dams - Spancold, Chincold, 2003, side 17. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
* China's highest RCC's – China Comittee on Large Dams (Chincold). Besøkt 10. januar 2012.
Contrapàs

**Contrapàs** er en gammel dans som ble danset frem til midten av det nittende århundre. Dansen er knyttet til Andorra og regnes som forløperen til den mer moderne ringdansen sardana. 

Dansens navn kommer av trinnene, der et skritt etterfølges av et annet i motsatt retning til den første. 

Contrapàs ble danset kun av menn i en sirkel, som ikke var lukket. Dette tilsier at dansen kan ha gresk opprinnelse. Etter hver kom kvinner til dansen og den utviklet seg til sardana, en dans for både kvinner og menn.  

## Eksterne lenker
* ''EL CONTRAPAS''
Kureja vannkraftverk

** Kureja vannkraftverk **, også kjent som ***Nedre Kureja vannkraftverk*** (*Kurejskaja GES* eller *Niznij Kurejskaja GES*) er en demning i Krasnojarsk kraj i sentral-nordlige, sibirske del av Russland. Det konstrueres i sideelva Kureja til nedre del av elva Jenisej, litt øst for den planlagte Evenkij-demningen. 

Vannkraftverket ble ferdigstilt 1985&ndash;94, med en installert effekt på 600 MW.  

## Eksterne lenker
* Rushydro – operatørselskapets websider.
Viljuj-demningen

**Viljuj-demningen** er en demning med to vannkraftverk (Viljuj 1-2) i republikken Sakha, og demmer opp det 2.500&nbsp;km² store Viljuj-reservoaret i den nordvestre sideelva Viljuj til vassdraget Lena i det nordøstlige, sibirske Russland. Vannkraftverket ble ferdigstilt 1962–76, med en installert effekt på 648 MW.

Byggingen av et tredje kraftanlegg, *Viljuj 3*, startet opp i 1985, men ble utsatt på ubestemt tid på grunn av økonomiske problemer med finansieringen.

Oppdemmingen har skapt betydelige økonogiske problemer nedenfor reservoaret. Om vinteren slippes det ut mye spillvann fordi strømforbruket er høy, mens det slippes ut lite om sommeren. Spillvannet er kaldt bunnvann, som bidrar til for lave temperaturer i elva nedenfor. I sum har dette både påvirket fiske- og dyreliv, og endret årstidenes syklus lokalt. Blant annet er oter *(Lutra lutra)* og svart trane *(Grus monacha)* borte for alltid.

## Referanser


## Eksterne lenker
* Rushydro – operatørselskapets websider.
* Silent spring in Siberia – Cultural Survival, 20.april 1996.
Vitenskapsåret 1992

**Vitenskapsåret 1992** er en oversikt over hendelser, prisvinnere, fødte og avdøde personer med tilknytning til vitenskap i 1992.

## Hendelser
### [[Astronomi]] og [[romfart]]
*24. mars – Dirk Frimout blir første belgier i rommet.
*15. juni – En partiell måneformørkelse inntreffar.
*30. juni – En total solformørkelse er synlig fra jorden i Sør-Atlanteren.
*6. oktober – Den svenske forskningssatellitten Freja sendes opp.
*10. desember – En total måneformørkelse oppstår.
* Første bekreftede påvisning av eksoplaneter med oppdagelsen av flere planeter med terrestrisk masse som går i bane rundt pulsaren PSR B1257+12 av Aleksander Wolszczan og Dale Frail.
* Asteroiden 5751 Zao oppdages av Masahiro Koishikawa.

### Matematikk
* International Society for Bayesian Analysis grunnlegges av Arnold Zellner. 
### Medisin
* Oktober – Det første Cochranesenteret åpner (i Storbritannia) og den første av Cochrane Review Groups (Graviditet & fødsel og subfertilitet) blir opprettet.
* 29. oktober – Food and Drug Administration godkjenner Depo Provera for bruk som et prevensjonsmiddel i USA.

### Fysikk
* Ungarn blir medlem av CERN.

### [[Meteorologi]]

## Prisvinner
*Copleymedaljen: George Porter
*Darwinmedaljen: Motoo Kimura
*Davymedaljen: Alan Carrington
*De Morgan-medaljen: Albrecht Fröhlich
*Göran Gustafssonpriset:
**Molekylær biologi: Thomas Edlund
**Fysikk: Joseph Nordgren
**Kjemi: Bengt Nordén
**Matematikk: Svante Janson
**Medisin: Staffan Normark
*Ingenjörsvetenskapsakademien deler ut den store gullmedaljen til Ingvar Kamprad
*Nobelprisen:
**Fysikk: Georges Charpak
**Kjemi: Rudolph A. Marcus
**Fysiologi/Medisin: Edmond H. Fischer, Edwin G. Krebs
*Steeleprisen: Peter Lax, Jacques Dixmier, James Glimm
*Turingprisen: Butler Lampson
*Wollastonmedaljen: Martin Harold Phillips Bott

## Dødsfall
* 6. april - Isaac Asimov, amerikansk forfatter (født 1920)
* 10. april - Peter D. Mitchell, engelsk kjemiker, nobelprisvinner (født 1920)

## Referanser
Dortmund-Bittermark

**Bittermark** er en sørlig bydel i Dortmund i Stadtbezirk Dortmund-Hombruch. Bydelen har en størrelse på 363 hektar og 2 581 innbyggere pr 31. desember 2010. Boligene i bydelen er primært preget av eneboliger og en lav befolkningstetthet. Bittermark er en skogsnær bydel med et eksklusivt boligområde med kostbar fast eiendom og grunneiendom. Bundesautobahn 45 går gjennom bydelen.
UNSCOB

**UNSCOB**, formelt **United Nations Special Committee on the Balkans**, norsk **FNs spesialkomité for Balkanlandene**, var en komité opprettet av FNs generalforsamling ved resolusjon 109 (II) datert 21. oktober 1947 for å undersøke om Hellas' naboland Albania, Bulgaria og Jugoslavia bidro med hjelp til opprørerne i den greske borgerkrigen. UNSCOB regnes ikke som en egentlig fredsbevarende operasjon, men ses på som en forløper for FNs fredsbevarende styrker. Observatørenes arbeid ble fra februar 1949 ledet av den britiske brigadegeneral H. W. D. MacDonald. UNSCOB hadde imidlertid ikke en felles FN-kommando og komitéens medlemmer rapporterte til sine hjemland.

Komitéen skulle bestå av to representanter for hvert av landene i Sikkerhetsrådet, men Sovjetunionen og Polen ønsket ikke å delta. Den fikk således medlemmer fra Australia, Brasil, Frankrike, Kina, Mexico, Nederland, Pakistan, Storbritannia og USA.

UNSCOB oppnevnte observatørgrupper, som totalt talte omkring 40 personer. Disse skulle overvåke situasjonen i Hellas og i nabolandene. Aktiviteten ble begrenset av at nabolandene nektet observatørene adgang til sine territorier. Observasjonsaktiviteten ble derfor konsentrert til gresk side av grensen, der UNSCOB etablerte sju baser. Disse ble lagt til Alexandroupolis, Florina, Ioannina, Kavala, Kastoria, Kozani, Thessaloniki. Observatørene hadde også tilgang til fly. Militærobservatørene var i aktivitet ved fronten og foretok avhør av tilfangetagne opprørssoldater for å belyse spørsmålet om støtte fra nabolandene.

Etter hvert som de greske regjeringssoldatene styrket sin posisjon, ble antallet observatører redusert. Borgerkrigen endte i 1949 med seier til regjeringssiden. UNSCOBs oppdrag ble avsluttet ved Generalforsamlingens resolusjon 508 (VI) av 7. desember 1951. Aktivitetene ble avviklet tidlig i 1952.

## Referanser
Tonje Glimmerdal

***Tonje Glimmerdal*** er ei barnebok av den norske forfatteren Maria Parr, utgitt på Samlaget i 2009, og illustrert av Åshild Irgens. Boka vant Brageprisen, Nynorsk barnelitteraturpris, Teskjekjerringprisen og Kritikerprisen da den utkom, og ble av avisen Die Zeit kåret til 2010s beste barnebok i Tyskland. Det er Parrs andre bok, etter *Vaffelhjarte* (2005).

Hovedpersonen Tonje lever et fritt liv som eneste barn i den vesle bygda Glimmerdalen, et uspesifisert sted på Vestlandet som har fjell, ferje og campingplass. Hun har blitt beskrevet som «en legering av Emil, Pippi og Ronja», og fyller 10 år i løpet av boka. Hennes beste venn er den 74 gamle naboen Gunnvald, som også er fadderen hennes. 

I løpet av boka blir Tonje kjent med byguttene Bror og Ole, som er på ferie på campingplassen. Et hovedmotiv i boka er barns frie lek og utforskning av natur og vennskap. Tonjes livsmotto er «fart og sjølvtillit!»

Intertekstualitet med Johanna Spyris første bok om *[[Heidi (bok)|Heidi]]* rundt hjemlengsel spiller en viktig rolle i bokas andre motiv: Gunnvalds datter Heidi, som han lenge har avvist å ha kontakt med på grunn av uenighet med Heidis mor, kommer tilbake til hjembygda. Heidi gjenoppretter forholdet til faren, og gjennom forviklinger utvikler hun også et vennskap med Tonje. 

Flere anmeldere har også pekt på forfatterens språkskapende evner, og «bruken av Donald Duck-måten å konstruere kraftuttrykk på».

En dramatisering av boka hadde premiere på Det Norske Teatret i oktober 2013. Boka ble også sendt som julekalender i Sveriges Radio i desember 2018. Boka er oversatt til mer enn 25 språk, herunder tysk, fransk og engelsk.

## Referanser
Den friske vind og den milde luft

«***Den friske vind og den milde luft***» er et skillingstrykk, udatert, fra Tromsø, merket G. Kjeldseths Bogtrykkeri. Visa er forfattet av C.P. Riis og melodien av Schultz.

## Teksten

**1.**Den friske vind og den milde luft
har vakt mitt freidige mot,
og fyllt mitt hjerte med vårlig duft
og lett bevinget min fot.
Nu er jeg i mitt element
jeg svinger med hatten og synger og jubler:
Tra lalala, hurra, hurra, hurrat jeg er en student.

**2.**Til fjells til fjells hvor den vilde rein
med vinden løper om kapp,
til fjells til fjells over stokk og stein
til vardens øverste knapp.
Jeg stiger fra skrent og til skrent
men kommer der nogen og spørger hvem er den
forvorne gjøk, jeg svarer kjekk: En reisende norsk student.


## Kilder
*«To skilling for en sang», Torunn Eriksen, Universitetsforlaget 1981
Theodor Boveri

**Theodor Boveri** (1862–1915) var en tysk biolog. 

Boveris biologiske arbeider med kråkeboller beviste at det var nødvendig å ha alle kromosomer til stede for at den riktige embryonale utviklingen skal finne sted i kroppen.

## Familie
Boveri var gift med den amerikanske biologen Marcella O'Grady (1863–1950). Deres datter Margret Boveri (1900–1975) ble en av de mest kjente journalister i etterkrigstidens Tyskland. 

## Referanser


## Eksterne lenker
* Om Teodor Boveri på Det bayerske Julius-Maximilian-universitetet i Würzburg sine sider
Ronald Ridenhour

**Ronald Ridenhour** (født 6. april 1946 i Oakland i California i USA, død 10. mai 1998 i Metairie i Louisiana) var en amerikansk soldat som deltok i Vietnamkrigen. Ridenhour spilte en avgjørende rolle i avsløringen av hva som egentlig hadde foregått under massakren av sivile sørvietnamesere 10. mai 1968, kjent som My Lai-massakren.

Kompaniet ledet av løytnant William Calley inntok landsbyen My Lai den 16. mars 1968. De amerikanske soldatene antok at byen ble forsvart av FNL og forberedte seg på kamp. Kun tre FNL-soldater befant seg i området og disse ble drept rett utenfor landsbyen. Da avdelingen ledet av  Calley ankom My Lai 4 fantes det ingen fiendtlige soldater igjen. Allikevel begynte soldatene å drepe innbyggerne som for det meste besto av bønder, kvinner og barn.  Kvinner ble voldtatt, husdyrene skutt og husene satt i brann.

Ridenhour hadde ikke selv vært innblandet i massakren, men fikk vite om den av en venn. Han samlet inn vitnesmål fra soldater som hadde vært med på operasjonen. Etter å ha returnert til USA skrev han rundt 30 brev til forskjellige kongressmedlemmer og tjenestemenn ved Pentagon med beskrivelse av drapene på sivile i My Lai.  To kongressmedlemmer kontaktet forsvaret og en undersøkelseskommisjon ble nedsatt.

Utredningen ledet blant annet til at William Calley ble stilt for retten og dømt til livsvarig fengsel for drap på 22 sivile vietnamesere. Straffen ble senere gjort om til husarrest, først i 20 år og senere i 10. Calley ble en fri mann allerede i 1974.

Ridenhour utdannet seg til journalist og ble i 1987 tildelt journalistprisen George Polk Award for avsløring av en stor skattesak i New Orleans.

## Referanser
La Muela vannkraftverk

:*Må ikke forveksles med [[Cortes-demningen]] i samme kommune.*
** (Cortes) La Muela vannkraftverk**, eller bare ***La Muela (Cortes) I – II***, sistnevnte utbyggingstrinn også tidvis kalt ***Bombeo pumpekraftverk***, er et spansk vannkraftverk i elva Júcar med en installert produksjonskapasitet på 910 MW, ferdigstilt i 1989. Anlegget utvides til 1&nbsp;762 MW og dette skal være ferdig utbygd i 2012. Det ligger i provinsen Valencia, i kommunen Cortes Pallas.

De to utbyggingstrinnene er:
**La Muela I*, også kalt Cortes-Muela, 635 MW effekt.
**La Muela II*, også kalt Bombeo pumpekraftverk, 840 MW effekt

Reservoaret er på 1,15&nbsp;km² (115 hektar), mens vannmassene som demmer opp har et volum på inntil 20 millioner m³. Selve damanlegget er 40 meter høyt og 4.500 meter lang, og er en gravitasjonsdam.

## Se også
*Liste over verdens største vannkraftverk

## Eksterne lenker
* Muela, La (Bombeo) - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Oberhasli vannkraftverk

** Oberhasli vannkraftverk**, også kjent under navnet ***Grimsel 2***, er et sveitsisk vannkraftverk med en installert produksjonskapasitet på 1&nbsp;070 MW, ferdigstilt i 1981. Det bidrar til oppdemmingen av Grimselsee, og er et pumpekraftverk. 

## Se også
*Liste over verdens største vannkraftverk
Maggia vannkraftverk

** Maggia vannkraftverk** (*Le Officine Idroelettriche della Maggia SA*), er et sveitsisk vannkraftverk med en installert produksjonskapasitet på 600 MW. Det er et såkalt pumpekraftverk.

## Se også
*Liste over verdens største vannkraftverk

## Referanser


## Eksterne lenker
* Hjemmeside
Lac d’Emosson-demningen

**Lac d'Emosson-demningen**, er en sveitsisk demning med et vannkraftverk som har installert produksjonskapasitet på 600 MW, ferdigstilt med utvidelser i 1974. Arbeider med de første demningene her startet allerede i 1924. 

Anlegget demmer opp elva Barberine, og danner Emossonsjøen (Lac d'Emosson) i det vestre Sveits.

## Se også
*Liste over verdens største vannkraftverk
George Musulin

**George Musulin** (1914–1987) var en amerikansk militær offiser som var medlem av Office of Strategic Services (OSS). I 1950 ble Musulin godkjent som agent for CIA, der han forble frem til han pensjonerte seg i 1974.

George Musulin ble født inn i en serbisk familie i New York City og vokste opp i Georgetown i Pennsylvania. Han ble uteksaminert fra University of Pittsburgh i 1939, hvor han spilte for universitetets fotballag. Senere spilte han profesjonell fotball for blant annet Pittsburgh Steelers og St. Louis Gunners. I oktober 1943 hoppet Musulin for første gang i fallskjerm over det tysk-okkuperte Jugoslavia, og for andre gang den 2. august 1944. Han var blant annet med med på å redde ut 40 allierte soldater og piloter som ikke klarte å komme seg ut fra Jugoslavia etter å ha blitt skutt ned av tyskerne. For hans innsats under den andre verdenskrig ble Musulin tildelt den høythengende militære utmerkelsen Legion of Merit. 

## Referanser


## Eksterne lenker
*
Jørstadvåg

**Jørstadvåg**, eller Jørstad, er en liten bygd på øya Ombo i Stavanger i Rogaland fylke. 

Jørstadvåg og Jørstad er egentlig to forskjellige steder, men betegnes som ett. Stedet Jørstadvåg ligger rundt 600 meter fra bygda og gården Jørstad. I bygda ligger Jørstad kirke. 

Jørstad hadde skole og butikk, som ble flyttet til Eidssund. Stedet hadde også rutebåtanløp.

## Referanser
Eidssund

**Eidssund** er ei bygd i Stavanger kommune i Rogaland. Den ligger lengst sørvest på øya Ombo og har navn etter Eidssundet, som ligger mellom Eidsholmen og Ombo. Stedet har ferje- og hurtigbåtanløp flere ganger daglig, blant annet til Nedstrand, Helgøy, Halsnøya og Judaberg på Finnøy. Stedet har også butikk, skole, barnehage og grendehus.
Åke Holmberg

**Åke Robert Holmberg** (født 31. mai 1907 i Stockholm, død 9. september 1991 i Stockholm) var en svensk barnebokforfatter og oversetter. Han debuterte med boken *Skuggornas hus* i 1946, og skrev med ett unntak bare bøker for barn og unge. Han er mest kjent for kriminalkomediene om Ture Sventon. 

## Ture Sventon
Ture Sventon er hovedpersonen i 10 bøker, som utkom på svensk fra 1948 til 1973. Flere av bøkene er også filmet, og det er laget tv-serier av dem. I bøkene forklares det at hovedpersonen egentlig het *Sture Svensson*, men på grunn av sin markante lesping klarte han ikke å uttale dette, og endret derfor navn. Den svenske litteraturprisen Temmelburken var oppkalt etter boksen som Ture Sventon brukte til å oppbevare semler (som han kalte «temlor» på grunn av talefeilen) når han skulle ut og reise. 

## Holmbergs bøker på norsk
Sju av Holmbergs bøker er oversatt til norsk, den siste i 1964. 

## Priser
* 1948: Svenska Dagbladets litteraturpris for debutboken *Skuggornas hus*; prisen delte han med Astrid Lindgren, som fikk prisen for boken *[[Mästerdetektiven Blomkvist (barnebok)|Mästerdetektiven Blomkvist]].*
* 1961: Nils Holgersson-plaketten
*1967: Astrid Lindgren-priset
*1980: Svenska Deckarakademins pris för Barn- och ungdomsdeckare
*2007: Temmelburken, posthumt

## Referanser


## Eksterne lenker
* 
* 
*  rabensjogren.se
Beast

**Beast** (eller **∀ΔΣ**) (hangul: 비스트) er et sørkoreansk boyband som består av 6 medlemmer og har sitt utspring fra CUBE entertainment. Bandet het opprinnelig B2ST (Boys to Search for Top), men bare noen dager før de debuterte skiftet bandet navn til Beast (Boys of EAst Standing Tall). Bandets første minialbum, 'BEAST is the B2ST' kom ut 14. oktober 2009.

Beast består av Yoon Doo-joon (leder, rapper, vokalist og danser), Jang Hyun-seung (vokalist og danser), Yong Jun-hyung (hovedrapper og danser), Yang Yo-seob (hovedvokalist og danser), Lee Gi-kwang (vokalist og hoveddanser) og Son Dong-woon (vokalist, rapper, danser). 

## Eksterne lenker
* 
*
Richard Henry Burton

**Richard Henry Burton** (født 29. januar 1923, død 11. juli 1993) var en engelsk soldat under andre verdenskrig.

Burton var 21 år gammel menig soldat i de britiske styrkene under den andre verdenskrig da han slo tilbake et fiendtlig angrep i Italia som reddet livene til hans medsoldater og gjorde at han ble tildelt Victoria Cross, som er den høyeste og mest prestisjetunge utmerkelsen som det er mulig å få for tapperhet i møte med fienden som kan deles ut til britiske militære styrker. Han flyttet til Skottland etter den andre verdenskrig og bodde der resten av livet.

## Referanser
Kikunae Ikeda

**Kikunae Ikeda** (født 8. oktober 1864, død 3. mai 1936) var en japansk kjemiker og professor i kjemi. 

I 1908 avdekket Ikeda en ny smakssans som han kalte umami. Smaken ble oppdaget da han oppdaget en felles komponent som står bak smaken av kjøtt, tang og tomater, som produserer følelsen av umami. Ikeada tok også ut patent på aminosyren mononatriumglutamat.

## Referanser
Ann Mari Falk

**Ann Mari Falk** (født 1916 i Stockholm, død 1988) var en svensk barnebokforfatter og oversetter. Hun debuterte med novellesamlingen *Fruntimmer* i 1944, og skrev mer enn 60 bøker inntil 1984.

Ann Mari Falk skrev flest barne- og ungdomsbøker, men også romaner og krim for voksne. Hennes barnebøker var preget av inntrengende psykologisk realisme. I ungdomsbøkene er voksnes skuffelse over livet et tilbakevendende tema, og de unge hovedpersonene må mestre overganger og omveltninger i livet.

Hun hadde handelsskole, og arbeidet 1935–51 i et forsikringsselskap. Sju av bøkene hennes er oversatt til norsk, den siste i 1980.

## Priser
* Tidningen VI:s litteraturpris 1953
* Astrid Lindgren-prisen 1968

## Referanser
Harry Kullman

**Harry Bertil Fredrik Kullman** (født 22. februar 1919 i Malmö, død 1. mars 1982 i Stockholm) var en svensk barnebokforfatter. 

Kullman vokste opp på Södermalm i Stockholm, utdannet seg innen økonomi, og arbeidet i et reklamebyrå. Han debuterte med *Med hemlig order* i 1948, og hans 24 barne- og ungdomsbøker kan plasseres i tre kategorier: western, stockholmsskildringer og historiske romaner. Romanen *Slagskämpen* (1980, norsk 1981) ble filmatisert i 1984 med samme tittel. Seks av bøkene er oversatt til norsk. 

## Priser
* Nils Holgersson-plaketten 1955
* Expressens Heffaklump 1968
* Astrid Lindgren-priset 1969
* Litteraturfrämjandets stora barnpris 1978

## Referanser


## Litteratur
* Birger Heden. *Individ, våld och klassamhälle : en studie i Harry Kullmans ungdomsböcker*. Stockholm, 1983
* *Författaren från fattigmannagatan : en bok om Harry Kullman*. Redigert av Stefan Mählqvist. Stockholm, 1989
Jacques Picard

**Jacques Picard** (født 5. juli 1828 i Sainte-Elisabeth, død 6. juni 1905 i Wotton) var en notar og politiker fra Quebec i Canada. 

Picard ble utdannet ved Collège de l'Assomption og Seminaire de Joliette. Han kvalifiserte seg som notarius i 1852 og begynte deretter sin egen praksis i Wotton. Picard var ordfører i Wotton fra 1860 til 1862. Picard var løytnant-oberst i den canadiske militsen og han fungerte som medlem av skolestyret og han satt som president i Agricultural Society.

Picard ble gjenvalgt som et konservativ medlem til den lovgivende forsamlingen i Quebec i 1871, 1875, 1878, 1881 og 1886 som representant for distriktet Richmond-Wolfe og deretter for Wolfe i 1890. Han pensjonerte seg fra politikken i 1892 og begynte som viseminister for landbruk.

I 1873 giftet Picard seg med Orpha Généreux. Hans barnebarn Jacques Miquelon og hans sønnesønn André Bourbeau var også medlem av den lovgivende forsamlingen i Quebec.

## Referanser


## Eksterne lenker
* Biografi (fransk) fra Québecs nasjonalforsamling
Franz Sacher

**Franz Sacher** (født 19. desember 1816 i Wien, død 11. mars 1907 i Baden bei Wien) var en østerriksk-jødisk konditor.

Sacher er mest kjent som oppfinneren av den verdensberømte sjokoladekaken Sachertorte. Denne kaken ble lagd ferdig i 1832 på ordre fra den østerrikske fyrsten og statsmannen Klemens von Metternich fra Wien. Sachertorte er fremdeles en av de mest berømte kulinariske spesialiteter fra Wien. 

## Referanser
Hans Peterson

**Hans Peterson** (1922–2022) var en svensk barnebokforfatter som skrev om lag 250 bøker: lettlestbøker, barneromaner, billedbøker og historiske romaner for ungdom. 

Peterson arbeidet som elektriker inntil han i 1945 debuterte med *Stina och Lars på vandring*; med den boken vant han andrepris i Rabén & Sjögrens konkurranse der Astrid Lindgren vant med Pippi Langstrømpe. Han skrev om ensomhet, skildret svenske bygdemiljø, og skrev barnebøker om innvandrerbarn og integrering. 

Han ga navn og prispenger til Hans Petersonstipendiet.

## Priser
* Tidningen VI:s litteraturpris 1954
* Svenska Dagbladets litteraturpris 1955
* Nils Holgersson-plaketten 1958 (for *Magnus, Mattias och Mari*)
* Deutscher Jugendliteraturpreis 1959 (for *Magnus och ekorrungen*)
* Astrid Lindgren-priset 1971
* Wettergrens barnbokollon 1992
* Æresdoktor ved Göteborgs universitet 1995

## Referanser


## Eksterne lenker
* 
*  rabensjogren.se
Hans-Eric Hellberg

**Hans-Eric Hellberg** (født 11. mai 1927 i Stora Tuna, død 10. desember 2016 i Borlänge) var en svensk barnebokforfatter. Han debuterte i 1958 med *Jan får en vän* og skrev 77 bøker.

Hans mest omdiskuterte bøker er *Kram* (1973, norsk *Gi meg en klem* 1977), *Puss* (1975), *Love love love* (1977), *Älskar, älskar inte* (1979) og *Förbjudna tankar* (1989) om tenåringene Jonnie og Katarina som flytter inn i samme kollektiv; han er blyg og hun er tøff og direkte. Bøkene var et bestillingsverk fra et dansk forlag som ville ha en bok om sex.

SVTs julekalender *[[Julpussar och stjärnsmällar]]* fra 1986 bygger på hans bøker. Ti av hans bøker er oversatt til norsk, blant annet serien om Maria, og to av barnedetektivbøkene om Dunder & Brak.

## Priser
* Nils Holgersson-plaketten 1971
* Astrid Lindgren-priset 1975  
* Svenska Deckarakademins pris för Barn- och ungdomsdeckare 1976

## Referanser


## Eksterne lenker
*
Irmelin Sandman Lilius

**Rut Irmelin Sandman Lilius** (født 14. juni 1936 i Helsingfors) er en finlandssvensk forfatter, særlig av barne- og ungdomsbøker. 

Hun debuterte i 1955 med diktsamlingen *Trollsång*. I tillegg til noen billedbøker, som hun til dels illustrerer selv, er hun kjent for fantasybøkene i *Fru Sola*-trilogien, fra den fiktive byen Tulavall ved Finskebukta. Hennes egenart kommer også til uttrykk i *Enhörningen* (1962), *Maharadjan av Scha-Scha-Scha-Slé* (1964), *Om Härligas Hus* (1966) og *Morgonlandet* (1967). Hovedpersonene er unge jenter som reiser ut i verden for å møte eventyr, farer og hemmeligheter.

Romanserien *Främlingsstjärnan* (1980), *Främlingsvägen* (1982) och *Främlingsstaden* (1985) er skrevet for voksne, og skildrer kjærlighet og kunstnerkall i siste del av 1800-tallet. Handlingen er lagt til Tulavall, Karelen, Italia og Paris. 

Hennes foreldre var forfatteren Rut Forsblom-Sandman og ingeniøren Bruno Sandman; hun giftet seg i 1957 med forfatteren og billedhuggeren Carl-Gustaf Lilius (1928–1998), og har skrevet om ektemannen i boken *Sjutusen år I–IV* (2003–2017). Den selvbiografiske *Hand i hand* (1985) skrev hun sammen med søsteren.

## Priser
* Litteraturfrämjandets barnbokspris 1969
* Statens litteraturpris 1965 och 1987
* Längmanska fondens stipendium 1970
* Statens barnbokspris 1970
* De Nios stipendium 1971
* Nils Holgersson-plaketten 1972
* Astrid Lindgren-priset 1976
* Svenska Kulturfondens pris 1978
* Topeliuspriset 1980
* Statens barnkulturpris 1985
* Bonniers stora barnbokspris 1986
* Statens litteraturpris 1987
* Svenska Akademins pris 1987
* Tove Jansson-priset 2003
* Tollanderska priset 2005

## Referanser


## Eksterne lenker
* 
* A universe called Tulavall, essay fra nettstedet nordicwomensliterature
* Uppslagsverket Finland.
* Författarpresentation hos Schildts forlag.
* Irmelin Sandman Lilius talar om sitt författarskap. Youtube.
Gunnel Linde

**Gunnel Linde** (1924–2014) var en svensk radio- og tv-medarbeider, journalist, tegner og barnebokforfatter.

På 1950-tallet produserte hun barneprogrammet *Osynliga klubben och hönshusbåten* i radio. I 1958 debuterte hun med barneboken med samme navn, boken beskrives som farsepreget og spennende. Hun er mest kjent for barneboken *Den hvite steinen* (1964, norsk 1965) som ble tv-serien *[[Den hvite steinen]]*  i 1973 i regi av Göran Graffman, og *[[Redd Joppe, død eller levende]]* (1985), som ble tv-serie samme år.

Sammen med Berit Hedeby etablerte hun i 1971 foreningen Barnens rätt i samhället, hvor hun hadde ledende verv 1973-89. Hun mottok i 1987 det første Salikonstipendiet; og har vært medlem av Svenska barnboksakademien.

## Priser
* Nils Holgersson-plaketten 1965 för *Den vita stenen*
* Astrid Lindgren-priset 1978
* Natur och Kulturs kulturpris 1979
* Guldtecken nr 16, fra Sveriges Dövas Riksförbund 2009

## Referanser


## Eksterne lenker
* 
*  Författarförmedlingen - Gunnel Linde
*  Gunnel Lunde har avlidit, dn.se
Politiloven (Danmark)

**Politiloven**, fullt navn **Lov om politiets virksomhed**, er en dansk lov som regulerer politiets arbeid. Loven fastslår blant annet politiets oppgaver samt reglene for politiets inngrep og maktanvendelse.

Politiloven trådte i kraft den 1. august 2004.

Politiets formål og virke er nedfelt i politilovens §&nbsp;1: «*Politiet skal virke for tryghed, sikkerhed, fred og orden i samfundet. Politiet skal fremme dette formål gennem forebyggende, hjælpende og håndhævende virksomhed.*»

## Eksterne lenker
* Politiloven på Retsinformation.dk
20. etappe av Tour de France 2011

**20. etappe av [[Tour de France 2011]]** var en 42,5 km lang tempoetappe. Den ble kjørt lørdag den 23. juli fra Grenoble til Grenoble.

Tony Martin vant etappen, mens Cadel Evans ble nummer to og overtok sammenlagtledelsen.

## Målgang

## Eksterne lenker
* 
*  Etappeside  på letour.fr 
*  Etappeside  på letour.fr
Thomas Solberg Eide

**Thomas Solberg Eide** (1992–2025) var en norsk mellomdistanse- og langdistanseløper. Han representerte Gular IL.

Ved NM i friidrett 2009 tok han bronse på 1500 meter, og sølv på 4 × 1500 meter stafett for Haugesund IL sammen Urige Buta, Christian Søreng Bjørge og Morten Velde.

Den 23. juli 2011 vant han sølv på 1500 meter ved Junior-EM i friidrett 2011 i Tallinn.

Den 12. februar 2011 vant han gull på 1500 meter ved NM i friidrett innendørs 2011 i Trondheim.

Den 1. februar 2014 vant han gull på 1500 meter ved NM i friidrett innendørs 2014 i Stangehallen.

## Referanser


## Eksterne lenker
*
Daniel Bell

**Daniel Bell** (født 10. mai 1919 i New York City, død 25. januar 2011 i  Cambridge i Massachusetts) var en amerikansk sosiolog, forfatter, redaktør og professor ved Harvard University. Han sto sentralt i samfunnsvitenskapelig debatt om utviklingstendenser i det moderne samfunn og var den som lanserte begrepet det postindustrielle samfunn.

## Liv og virke
### Bakgrunn
Hans foreldre, Benjamin og Anna Belotsky, var opprinnelig fra Øst-Europa. Etter at de flyttet til USA og Lower East Side på Manhattan i New York, begynte de å arbeide i klesindustrien.

Hans far døde da Bell var åtte måneder gammel og han vokste opp hos slektninger sammen med moren og sin eldre bror. I 1932, da Bell var 13 år gammel, endret familien etternavnet fra Bolotsky til Bell. Han ble uteksaminert fra Stuyvesant High School og City College of New York med en bachelorgrad i naturvitenskap og samfunnsvitenskap i 1938, før han studerte i ett år ved Columbia University.

### Karriere
Bell begynte som administrerende redaktør i magasinet *The New Leader* i 1941. På 1960-tallet underviste han sosiologi, blant annet ved Columbia University og deretter ved Harvard University frem til han gikk av i 1990. 

Bell er best kjent for sine mange nyskapende bidrag til studiet av post-industrialisme. Han har blitt beskrevet som en av de ledende amerikanske intellektuelle i etterkrigstidens USA. Hans tre mest kjente verk er *The End of Ideology*, *The Coming of Post-Industrial Society* og *The Cultural Contradictions of Capitalism*. 

Bell var den første som lanserte begrepet det postindustrielle samfunn. Likeså er informasjonssamfunnet hans begrep.

Bell underviste også som professor ved University of Cambridge i England. Han var en representant for teknologisk determinisme.

Han ble valgt til medlem av American Academy of Arts and Sciences i 1964. Bell mottok ærestitler fra Harvard, University of Chicago, flere andre universiteter i USA, og fra Keio University i Japan. Han mottok en Lifetime Achievement Award fra American Sociological Association i 1992. Han mottok Prix Alexis de Tocqueville av den franske regjeringen i 1995. 

Hans sønn, David Bell, er professor i fransk historie ved Princeton University, og hans datter, Jordy Bell, var akademisk administrator og lærer ved Marymount College i New York, før hun gikk av i 2005. Bell var bosatt i Cambridge i Massachusetts, sammen med sin kone Pearl Bell, en litteraturkritiker.

## Referanser
Jerry Ragovoy

**Jerry Ragovoy** (født 4. september 1930 i Philadelphia i Pennsylvania, død 13. juli 2011) var en amerikansk plateprodusent og låtskriver.

Ragovoy komponerte mange kjente sanger, men den mest kjente komposisjonen er «Time Is on My Side», som ble skrevet under pseudonymet Norman Meade, ble gjort berømt av The Rolling Stones. Hans engasjement innenfor musikkbransjen var mindre produktiv fra 1970-tallet og fremover. I 1973 vant han en Grammy Award som produsent av beste album.

Ragovoy døde i juli 2011 i sitt eget hjem etter et hjerneslag i en alder av 80 år. 

## Referanser


## Eksterne lenker
* 
*
Lisbeth Pedersen

**Lisbeth Pedersen** (født 1975) er en norsk tidligere friidrettsutøver som representerer IK Tjalve.

På nasjonalt nivå har hun mange medaljer fra NM i friidrett. I NM i friidrett 2001 fikk hun sølv på 800 meter. Året etter vant hun gull på både 800 meter og 1500 meter i NM i friidrett 2002, og hun fikk også kongepokal. 

Videre fikk hun bronse på 800 meter i 2005, og gull på 800 meter og bronse på 1500 meter i 2009.

## Medaljer i norske mesterskap

## Referanser




## Eksterne lenker
* 
*  Profil på European Athletics
«Løven i Luzern»

**«Løven i Luzern»** er et kunstverk i Luzern i Sveits tegnet av den danske billedhuggeren Bertel Thorvaldsen i 1819. Løven er et minnesmerke over sveitsergarden, som til siste mann forsvarte Ludvig XVI av Frankrike og hans familie under stormen av Tuileriene under den franske revolusjon.  

Thorvaldsen utførte tegningene og modellen i 1819 og billedhuggeren Lucas Ahorn hugget den døende løven ut direkte inn i klippen i et tidligere sandstenspukkverk hvor den er plassert. 

Inskripsjonen under skulpturen lister opp navnene på offiserene og det antatte antall soldater som omkom og de som overlevde. På oversiden er det hugget inn *Helvetiorum Fidei ac Virtuti* – til sveitsernes lojalitet og mot.

Løven ligger dødelig såret med hodet bøyd nedover og med halvåpen munn, et brukket spyd stikker opp fra siden. Den ligger med høyre labb delvis over et skjold, et annet skjold står rett ved siden av opp mot veggen.

Det var den sveitsiske obersten Karl Pfyffer von Altishofen (1771–1840) som hadde ideen til minnesmerket og kontaktet Thorvaldsen i 1818. von Altishofen hadde deltatt i sveitsergarden, men vært hjemme på permisjon da kampene i Paris kulminerte i august 1792. Han ønsket å reise et minnesmerket over sine døde kamerater.

Skulpturen ble avduket 10. august 1821 med blant annet prins Christian Frederik til stede.

Gipsmodellen av løven finnes på Thorvaldsens Museum og har målene 84 × 161 cm.

## Kilder
* Lion Monument, Lucerne
* Løven i Lucern – Thorvaldsens Museum, Tilbygningen 
* Løven i Lucern – Thorvaldsens Museum, Tilbygningen
Politiloven

**Politiloven** har flere betydninger:

* Politiloven (Norge), fullstendig henvisning *lov 4. august 1995 nr. 53 om politiet (politiloven)*, er en norsk lov som regulerer politiets arbeid.
* Politiloven (Danmark), fullt navn *Lov om politiets virksomhed*, er en dansk lov som regulerer politiets arbeid.
Maud Reuterswärd

**Maud Reuterswärd** (som gift *Maud Reuterswärd-Näsström*; født 19. februar 1920 i Stockholm, død 25. august 1980) var en svensk forfatter, særlig av barnebøker, og programleder i radio.

Hon var radiomedarbeider fra 1947 til 1980; og det vakte blant annet oppsikt da hun laget et radioprogram mens hun fødte sin sønn. Hun skrev i alt 17 bøker, hvorav 11 er oversatt til norsk mellom 1973 og 1982. 

## Priser
* 1972 – Expressens Heffaklump
* 1976 – Nils Holgersson-plaketten
* 1980 – Astrid Lindgren-priset (posthumt)
## Referanser
Inger Brattström

**Inger Brattström** (født *Högelin* 27. august 1920 i Gävle, død 17. mai 2018 i Saltsjöbaden) var en svensk forfatter som skrev nærmere 70 bøker siden debuten med *Elsies svåra år* i 1939.

Brattströms første bøker foregår i trygge forstadsmiljøer som lignet forfatterens eget oppvekstmiljø i Saltsjöbaden. Senere skrev hun om mindre privilegerte ungdommer i blant annet *Le lite grann* (1968). I *Hittebarn från Bangalore* (1970), *Ravindras väg från byn* (1972) og *Susila Sanna tur och retur* (1983) handler det om adoptivbarn fra India. I *Selime – utan skyddsnät* handler det om en flyktingefamilie som blir utvist fra Sverige.

Brattström tok studenteksamen fra 1940 og studerte psykologi på Stockholms högskola 1952–53. Hun var datter av pikebokforfatteren Lisa Högelin og natur- og guttebokforfatteren Gösta Högelin. I *Sonmodern* (2003) skrev hun om sin egen oldemor, basert på brev som har vært i familiens eie.

Sju bøker er oversatt til norsk: *Eselprinsen* 1966 og seks ungdomsbøker i perioden 1974–85.

## Priser
* Nils Holgersson-plaketten 1967
* Astrid Lindgren-priset 1982
* Österreichischer Staatspreis für Kinder- und Jugendliteratur 1987 for *Slöjan*
* En bok för allas vänners Läsfrämjarpris 2011

## Referanser
Siv Widerberg

**Siv Widerberg** (født 12. juni 1931 i Bromma, død 24. desember 2020) var en svensk barnebokforfatter.

Widerberg arbeidet som barneskolelærer 1951–1955 og var deretter journalist i Arbetaren 1955–1956 og i avisen Vi 1956–1965. Etter 1965 har hun vært frilansjournalist, forfatter og samfunnsdebattant. Hun har skrevet mer enn 60 barnebøker, og vært redaktør av flere antologier, slik som *I denna vida värld*, *Barnens värsbok*, *Barnens första bok* og diktantologiene *Barndomens landskap* og *Kärlek och uppror*. Hun har laget billedbøker sammen med Jens Ahlbom, Cecilia Torudd og andre. Hun har vært medlem av Svenska barnboksakademien.

## Priser
* Nils Holgersson-plaketten 1978 för *sin samlade produktion*
* Astrid Lindgren-priset 1983
* Gulliver-priset 2001
* Rebells Fredspris 2007 för *sitt arbete med gömda barns rättigheter*
* Eldsjälspriset 2011 

## Referanser


## Eksterne lenker
* Författarförmedlingen - Siv Widerberg
* rabensjogren.se
Astrid Bergman Sucksdorff

**Astrid Bergman Sucksdorff** (født *Bergman* 17. januar 1927 i Solna, død 12. januar 2015 i Skara) var en svensk naturfotograf og forfatter av flere prisbelønnede barnebøker. Hun er datter av biologen og eventyreren Sten Bergman, og var 1951–64 gift med Arne Sucksdorff.
 
Bergman Sucksdorff mottok Astrid Lindgren-priset 1984. På norsk finnes bøkene *Saras valp*, *Forstørrelsesglasset – med farfar i skogen* og *Chendru får en tiger, en fortelling om en gutt i den indiske jungelen*.

## Referanser


## Eksterne lenker
* lindhé.nu «Astrid Bergman Sucksdorff 80 år»
Minnesteinen i Bittermark

**Minnesteinen Bittermark** er en minnestein i Bittermark i Stadtbezirk Dortmund-Hombruch som ble reist til minne om Gestapos henrettelse av 28 kommunister, sammen med 280 andre fanger og krigsfanger i mars / april 1945. Steinen ble reist i 1960 av kunstnerne Karel Niestrath og Will Schwarz etter forespørsel etter byen Dortmund. Krypten er konstruert av den franske kunstneren Léon Zack.
Lena Anderson

**Lena Christine Anderson** (født 27. mai 1939 og oppvokst i Stockholm) er en svensk barnebokforfatter og -illustratør. Hun har laget nærmere 50 barnebøker og er kjent for sitt langvarige samarbeid med Christina Björk, blant annet om en rekke progressivt didaktiske barne- og billedbøker på 1970-tallet. Hun er også kjent for bøkene om *Storm-Stina*, om *Linnea* (blant annet *Linnea i malerens hage* om Claude Monet) og om *Maja*, blant annet *Majas alfabet*. De ordløse pekebøkene *Kanineventyr*, *Kaninbad*, *Kaninselskap* mfl er også hennes verk.

Lena Anderson tok tegneundervisning på kveldsskole, og ble ansatt på Damernas Värld som 16-åring. Hun var ansatt i samme tidsskriftforlag i 17 år, og avanserte til art director. Det var også her hun ble kjent med Christina Björk.

## Priser
* Elsa Beskow-plaketten 1984 for *Maja tittar på naturen*
* Deutscher Jugendliteraturpreis 1984 for *Linneas årsbok*
* Astrid Lindgren-priset 1988
* Deutscher Jugendliteraturpreis 1988 for *Linnea i målarens trädgård*
* Wettergrens barnbokollon 1990
* Grammis för bästa barnproduktion 1992 for *Majas alfabetssånger*
* Expressens Heffaklump 2000
* Ottilia Adelborg-priset 2002
* Linnépriset 2005

## Referanser


## Eksterne lenker
* Bokförlagets presentation
Christina Björk

**Christina Björk** (født 27. juli 1938 i Stockholm) er en svensk barnebokforfatter. Hun har laget nærmere 20 barnebøker og er kjent for sitt langvarige samarbeid med Lena Anderson, blant annet om en rekke progressivt didaktiske barne- og billedbøker på 1970-tallet. Hun er også kjent for bøkene om *Linnea* (blant annet *Linnea i malerens hage* om Claude Monet).

Björk har studentexamen og utdanning fra Grafiska Institutet i Stockholm. Hun har arbeidet som grafisk formgiver, som redigerer og som redaktør for Barnens Nyheter i Dagens Nyheter 1975–1980. Medlem av Svenska barnboksakademien 1989–1999.

## Priser
* Deutscher Jugendliteraturpreis 1984
* Astrid Lindgren-priset 1988
* Deutscher Jugendliteraturpreis 1988
* Wettergrens barnbokollon 1990
* Emil-priset 2007

## Referanser


## Eksterne lenker
*
Opération Baliste

***Opération Baliste*** er kodenavnet på Frankrikes militære evakuering av sine innbyggere fra Libanon under den andre Libanon-krigen i 2006.

## Deltakerne i operasjonen

*Opération Baliste* bestod av 1,700 deltakere under ledelse av Xavier Magne. Operasjonen var delt i tre deler:
*En lufttransporterings-gruppe, bestående av ett Transall C-160-fly og tre Eurocopter AS532 Cougar-helikoptre.
*En kampstyrke bestående av motorisert infanteri, den franske luftfarttjenesten og lettere væpnede tropper.
*En ambibiegruppe bestående av amfibieskipene Mistral og Siroco, og frigattene Jean Bart og Jean de Vienne. Denne gruppen hadde kapasiterer til å behandle skadede, og hadde tilgang på kamphelikoptre, transporthelikoptre og landingsfartøy.

## Evakueringen

Den 18. august 2006 hadde 14 500 mennesker blitt evakuert, inkludert 11 300 franske statsborgere.

Den 20. august seilte TCD Foudre og fregatten Cassard fra Toulon i Frankrike for å slutte seg til operasjonen. Skipene hadde med seg over 100 ingeniørtjeneste-kjøretøy til UNIFIL-styrken som ble utplassert i Sør-Libanon.

3. oktober fløy et israelsk kampfly nær den franske fregatten Courbet, som utløste en diplomatisk disputt mellom de to landene. Israel beklaget hendelsen etter offisielle protester fra den franske regjeringa.

## Referanser


## Eksterne lenker
* Det franske forsvarsdepartementet
* (Fransk) L'opération BALISTE
* (Fransk) corlobe.tk
Venneshamn

**Venneshamn** er en grend beliggende i Inderøy kommune, nord i Skarnsundet i Framverrandelen av kommunen. Venneshamn er et lite tettsted og tidligere handelssted. Tettstedet hadde handelvirksomhet fra 1888 til 2008, og Verran Sparebank hadde lokaler her fra 1997 og frem til 2009. Fra 1958 og fram til veien langs Skarnsundet ble åpnet i 1968 hadde ferja Vangshylla-Kjerringvik også anløp i Venneshamn.

Den tiden Framverran tilhørte Verran kommune var Venneshamn et sentrum i Framverran.

## Handelsstedet Venneshamn

Venneshamn er et godt bevart handelssted med tre gjenstående bygninger fra virksomhetens oppstart. Stedet har hatt handelsvirksomhet fra 1888 og frem til 2008. I mange år var også Venneshamn anløpsted for båter som gikk på Trondheimsfjorden frem til den gang at bygda fikk veiforbindelse.

## Eksterne lenker
* digitalarkivet.no Befolkningen på handelsstedet pr 1910 viser allsidig aktivitet
* Flyfoto Mosvik kommune flyfoto av handelsstedet anno 1961
Annika Holm

**Annika Holm** (født 7. august 1937 i Östersund) er en svensk barnebokforfatter, journalist og dramatiker. Hun debuterte i 1971 med *Plats för Vanna*, den første av flere bøker om hennes funksjonshemmede datter.

Hun har skrevet over 30 bøker, hvorav bare *Plass for Vanna* (1974) og *Stå på, Matilda Markstrøm!* (1994) er oversatt til norsk. Annika Holm satt 1989–1998 på stol nr 16 i Svenska barnboksakademien og er siden utnevnt til æresmedlem.

## Priser
* 1964 – Filmpennan
* 1989 – Astrid Lindgren-priset
* 1990 – Nils Holgersson-plaketten
* 1993 – BMF-plaketten för *Mod, Matilda Markström*
* 2001 – Kulla-Gulla-priset

## Referanser


## Eksterne lenker
* 
*  Annika Holm, Rabén & Sjögren